OzLabs/hebrew-wiki-articles huggingface dataset:
ההפגנות בגאורגיה (2023–2024)

ההפגנות בגאורגיה הם סדרה של הפגנות אשר בגאורגיה שהחלו במרץ 2023, על רקע הצעת "חוק הסוכנים הזרים" , המחייב כל כלי תקשורת בגאורגיה וכל ארגון שאינו מסחרי ושמעל ל-20% מהמימון שלהם מגיע מחוץ לגאורגיה להירשם כגוף ש"מקדם את האינטרסים של גורם זר". הצעת החוק המכונה גם 'החוק הרוסי' משום הדמיון שלו לחקיקה דומה שממשל פוטין העביר מתוך מטרה להשתקה של כלי התקשורת העצמאיים ברוסיה ודיכוי ארגוני האופוזיציה ברוסיה.

במרץ 2023, נחלה האופוזיציה הצלחה, לאחר שהחוק נגנז בפרלמנט. 36 הצביעו נגד ו-76 נמנעו.<ref></ref>

ההפגנות חודשו באפריל 2024. ב-14 במאי 2024, עבר החוק בקריאה שלישית בפרלמנט הגאורגי. ההחלטה הובילה לקטטה המונית בפרמנט. ב-18 במאי הטילה, נשיאת גאורגיה, סלומה זוראבישווילי, וטו על ההחלטה. אולם לפרלמנט שמורה הזכות לבטל את הווטו שלה בהצבעת פרלמנט, שבה לקואליציה, יוזמת החוק, יש רוב. ב-29 במאי עקף הפרלמנט את הווטו של הנשיאה הגאורגית.

== רקע ==
=== התערבות בינלאומית ===
ב-9 ביוני 2022, הפרלמנט האירופי פרסם החלטה בת 6 עמודים המאשימה את ממשלת גאורגיה ברמיסת חופש העיתונות במדינה. הפרלמנט גם המליץ לאיחוד האירופי להטיל סנקציות על בידזינה איוואנישווילי, מייסד מפלגת החלום הגאורגי בשל "תפקידו בהידרדרות התהליך המדיני בגאורגיה". ב-28 ביוני 2022 פרסמה האספה הפרלמנטרית של מועצת אירופה הצהרה, שבה נאמר כי מיכאיל סאקשווילי הכלוא, צריך להיות מטופל באופן מיידי במוסד מיוחד מחוץ לגאורגיה, מה שגרר ביקורת מצד מפלגת החלום הגאורגי ומייסדה, בידזינה.

=== הצעת החוק ===
מתוקף אירועי ההתערבות של האיחוד האירופי וגופים חיצוניים אחרים על המתרחש בגאורגיה, הוצעה הצעת החוק במדינה שבמסגרתה ישויות משפטיות לא מסחריות, גופי שידור, ישויות משפטיות המחזיקות בכלי תקשורת הפועלים בגאורגיה, ספקי דומיינים באינטרנט ועוד, חייבים להירשם במרשם הציבורי כ"סוכני השפעה זרה" ולהיות נתונים תחת מעקבם של משרד המשפטים הגאורגי, אם התמיכה הכספית הזרה שלהם מסתכמת ב-20% מסך ההכנסות שלהם. הצעת החוק מחייבת ארגונים לא ממשלתיים לחשוף את מקור הכספים שלהם, אך אינה מטילה כל הגבלה על פעילותם. מפלגת החלום הגאורגי תמכה בהצעת החוק, מה שגרר התנגדות רבה מצד אזרחים רבים במדינה ומצד דמויות מפתח נוספות במדינה.

== ציר זמן ==
ב-7 במרץ 2023, הצעת החוק התקבלה בפרלמנט הגאורגי בקריאה ראשונה, עם 76 קולות בעד ו-13 נגד. בשל המחאות וההתנגדות שגררה הצעת החוק, שוטרים בגאורגיה השתמשו בגז מדמיע ובמכתז"יות מחוץ למבנה הפרלמנט הגאורגי במרכז העיר טביליסי. לאחר חצות, ב-8 במרץ, מפגינים ניסו לפרוץ לבניין הפרלמנט של גאורגיה.

ב-8 במרץ 2023, עשרות אלפי אנשים הפגינו מול בניין הפרלמנט, וקראו בסיסמאות נגד הצעת החוק.

ב-9 במרץ 2023, הקואליציה נכנעה והצהירה כי היא תגנוז את החוק. ב-10 במרץ 2023 החוק נגנז ומארגני ההפגנה הכריזו על סיומה בניצחון לאופוזיציה.

==ההפגנות==
ישנם דיווחים כי המשטרה משתמשת במכת"זית ובגז מדמיע על מנת לפזר את ההפגנות, במיוחד בבירה טביליסי. המחאה נתמכת כעת על ידי USAID והמפגינים מבקשים מממשלת גאורגיה שלא להעביר את החוק.

== קישורים חיצוניים ==

* 

== הערות שוליים ==

קטגוריה:מחאות ב-2023
קטגוריה:גאורגיה: היסטוריה
שגרירות מצרים בישראל

שגרירות מצרים בישראל היא הנציגות הדיפלומטית העליונה של הרפובליקה הערבית של מצרים בישראל. השגרירות הוקמה בהתאם להסכמי קמפ דייוויד בשנת 1979. השגרירות ממוקמת ברחוב בזל בתל אביב, בנוסף לקונסוליה באילת.

== היסטוריה ==
שגרירות מצרים בישראל הוקמה ב-1980, בעקבות הסכם השלום בין ישראל למצרים. השגרירות נפתחה ב־22 בפברואר 1980, וב-28 בפברואר 1980 הגיש השגריר הראשון של מצרים בישראל, סעד מורתדא, את כתב האמנתו לנשיא יצחק נבון.

בעקבות מבצע שלום הגליל ביוני 1982 החזירה מצרים את שגרירה מישראל. ב-1986, בעקבות הסכמתה של ישראל לגשת לבוררות בינלאומית בנוגע למעמדה של טאבה החזירה מצרים את שגרירה לתל אביב.

עם פרוץ האינתיפאדה השנייה ב-2000 החזירה מצרים את שגרירה מישראל, ולא השיבה אותו עד 2005, בסמוך לביצוע תוכנית ההתנתקות.

== שגרירים ==
{| class="wikitable"
!שם
!התחלת כהונה
!סיום כהונה
|-
|סעד מורתדה
|פברואר 1980
|1982
|-
|מוחמד בסיוני
|1986
|2000
|-
|מוחמד עאסם אבראהים
|17 במרץ 2005
|15 בספטמבר 2008
|-
|יאסר רדה
|17 בספטמבר 2008
|1 בספטמבר 2012
|-
|עאטף סאלם
|2 בספטמבר 2012
|20 ביוני 2015
|-
|חאזם ח'יראת
|21 ביוני 2015 
|2018
|-
|חאלד עזמי 
|2018
|2023
|}
בשנים 1982 עד 1986, 2000 עד 2005, 2012 עד 2015 ומ־2023 ואילך לא כיהן בישראל שגריר מצרי.

==קישורים חיצוניים==

== הערות שוליים ==

קטגוריה:יחסי ישראל–מצרים
מצרים
אלכס פוקסן

ויליאם אלכס פוקסן (באנגלית: William Alex Foxen; נולד ב-1 בפברואר 1991) הוא שחקן פוקר אמריקאי אשר זכה בצמיד אליפות העולם בפוקר, ופעמיים בסבב הפוקר העולמי.

==ביוגרפיה==
פוקסן שיחק פוטבול בבוסטון קולג' בתפקיד Tight-End. בזמן לימודיו ב-2012 זכה בטבעת סבב אליפות העולם בפוקר כשניצח בטורניר טקסס הולדם ל-6 שחקנים, וזכה בכ-22 אלף דולר.

בדצמבר 2017 סיים במקום השני בטורניר המרכזי בסבב הפוקר העולמי שהתקיים בבלאג'יו שבלאס וגאס וזכה ב-1.1 מיליון דולר. חודשיים לאחר מכן בפברואר 2018, ניצח בטורניר המרכזי של סבב הפוקר העולמי שהתקיים ב-Commerce שבלוס אנג'לס וזכה בכ-400 אלף דולר. בדצמבר 2019 זכה בסבב הפוקר העולמי בפעם השנייה, כאשר הפעם הצליח לנצח את הטורניר בו סיים במקום השני שנתיים קודם לכן, וזכה ב-1.7 מיליון דולר.

פוקסן היה שחקן השנה של GPI ב-2018, והראשון שהגן על התואר כשזכה שוב ב-2019.

ביוני 2022 עשה את זכייתו הגדולה ביותר, כאשר ניצח בטורניר High Roller במסגרת אליפות העולם בפוקר וזכה בצמיד אליפות העולם בפוקר הראשון שלו, ובפרס של כ-4.5 מיליון דולר.

נכון למרץ 2023, פוקסן זכה בסך של כ-27.8 מיליון דולר מטורנירי פוקר, כשמתוכם כ-6 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2019
| dir="ltr" | $250,000 Super High Roller No-Limit Hold'em
| $4,563,700
|}

== חיים אישיים ==
פוקסן נשוי לשחקנית הפוקר קריסטן פוקסן. ב-2021 התנגדו לדרישת אליפות העולם בפוקר שהמשתתפים יהיו מחוסנים כנגד נגיף הקורונה.

באפריל 2022 היה לראשון שהאשים את עלי אימסירוביץ' ברמאות, דבר שהוביל שחקנים נוספים לצאת כנגד אימסירוביץ' ובהמשך למארגני תחרויות למנוע מאימסירוביץ' להשתתף בטורנירים.

==קישורים חיצוניים==

== הערות שוליים ==

קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:זוכי טבעת סבב אליפות העולם בפוקר
קטגוריה:שחקני פוקר אמריקאים
קטגוריה:בוגרי בוסטון קולג'
קטגוריה:אמריקאים שנולדו ב-1991
מכתב כוונות

מכתב כוונות הוא מסמך המהווה לעיתים שלב במשא ומתן לקראת חתימתו של הסכם. במכתב זה מצהיר אחד הצדדים להסכם העתידי על כוונתו להגיע להסכם כזה, תוך ציון עקרונות ההסכם המתגבש והתנאים שעם קיומם ייחתם ההסכם.

מכתב כוונות נחוץ במקרים של הסכם מורכב, שמחייב את אחד הצדדים להסכם (או שניהם) להיערך לקראת מימושו. דוגמאות:
* לפני חתימת הסכם למכירה של חברה לחברה מתחרה יש לקבל הסכמה של המאסדר לצעד זה, ורק לאחר קבלת הסכמה זו, בעקבות מכתב כוונות המציג את תוכנית המכירה, ייחתם הסכם המכירה.
* אדם המעוניין לרכוש נכס עלול להזדקק למכתב כוונות המעיד על נכונות למכור לו את הנכס, כדי שיוכל לקבל אשראי לרכישה זו או לגייס שותפים להשקעה הנדרשת.
* אדם המעוניין למכור נכס שבבעלותו משועבד לבנק נדרש להמציא מכתב כוונות מהבנק, שבו הבנק מפרט את התנאים שעל בעל הנכס לעמוד בהם לשם הסרת השעבוד.

לעיתים כולל מכתב הכוונות רק את הנושאים שעליהם יתקיים משא ומתן לגיבוש הסכם עתידי, בלי שיהווה מסמך המחייב את הצדדים. פעמים אחרות כולל מכתב הכוונות סעיפים המחייבים את הצדדים עוד לפני חתימת ההסכם ביניהם, כגון הסכם סודיות או הבטחת בלעדיות.

==ראו גם==
* מזכר הבנות

==קישורים חיצוניים==
<div class="mw-content-ltr">
* 
* 

</div>
==הערות שוליים==

קטגוריה:חוזים והסכמים
תת-חבורה טהורה

בתורת החבורות, תת-חבורה טהורה (באנגלית: Pure subgroup) של חבורה אבלית A היא תת-חבורה B המקיימת את התנאי <math>B \cap nA = nB</math> לכל n טבעי. זוהי הכללה של מושג המחובר הישר (כל מחובר ישר הוא טהור), שהציע היינץ פרופר ב-1923.

תת-חבורה טהורה של תת-חבורה טהורה היא טהורה. כל תת-חבורה חליקה היא טהורה. תת-חבורת הפיתול של חבורה אבלית היא טהורה. אם המנה A/B חסרת פיתול אז B תת-חבורה טהורה. תת-חבורה של חבורה חליקה היא טהורה אם ורק אם היא חליקה. בחבורה חסרת פיתול, החיתוך של תת-חבורות טהורות הוא טהור, ולכן כל תת-חבורה מוכלת בתת-חבורה טהורה מינימלית (זוהי פעולת סגור בסריג תת-החבורות). כל מחובר ישר הוא טהור. האיחוד על פני שרשרת של תת-חבורות טהורות הוא טהור; תכונה זו מאפשרת להפעיל את הלמה של צורן ולקבל במצבים מתאימים תת-חבורות טהורות מקסימליות.

== מקורות ==
* I. Kaplansky, Infinite abelian groups, 1954.

קטגוריה:תורת החבורות
שגרירות סין בישראל

שגרירות הרפובליקה העממית של סין במדינת ישראל היא הנציגות הדיפלומטית של הרפובליקה העממית של סין במדינת ישראל, השוכנת בתל אביב.

השגרירות ממוקמת ברחוב בן יהודה 219–220 בתל אביב, והיא מחזיקה במחלקה עסקית בדרך נמיר 94.

== היסטוריה ==
שגרירות סין בישראל הוקמה ב-15 בספטמבר 1989 כמשרד תל אביב של שירות הנסיעות הבינלאומי של סין, שקיבל מעמד רשמי ב-1 בפברואר 1990. ב-24 בינואר 1992 ייסדו ישראל וסין יחסים דיפלומטיים מלאים, וב-9 בפברואר, טאנג ז'נקי, מנהל המשרד, הפך לשגריר סין בישראל.

ב-17 במאי 2020 שגריר סין בישראל, דו ויי נמצא ללא רוח חיים בדירתו בהרצליה פיתוח. לא היו סימני אלימות, ונראה כי סיבת המוות היא דום לב. מותו הוביל לתיאוריות קונספירציה לגבי סיבת מותו.

ב-7 בדצמבר 2022, ארגון זכויות אדם ספרדי בשם Safeguard Defenders טען כי בשגרירות פועלת נציגות של חשאית הפועלת ללא ידיעת הרשויות בישראל. גורמים בלשכת ראש הממשלה מסרו כי הנושא נמצא בבדיקה.

== שגרירים ==
{| class="wikitable sortable"
!שגריר
!שם סיני
!הגשת כתב האמנה
!סוף קדנציה
!ראש ממשלת סין
!נשיא ישראל
!הערות
|-
|טאנג ג'נצ'י 
|唐振琪
|
|
| rowspan="3" |לי פנג
| rowspan="2" |חיים הרצוג
|
|-
|לין ג'ן 
|林真
|
|
|
|-
|ואנג צ'אנג-יי 
|王昌义
|
|
|עזר ויצמן
|
|-
|פאן ג'אנלין 
|潘占林
|
|
|ג'ו רונגג'י
| rowspan="2" |משה קצב
|
|-
|צ'ן יונגלונג 
|陈永龙
|
|
| rowspan="3" |ון ג'יאבאו
|
|-
|ג'או ג'ון 
|赵军
|
|
| rowspan="2" |שמעון פרס
|
|-
|גאו יאנפינג 
|高燕平
|
|
|
|-
|ג'אן יונגשין 
|詹永新
|
|
| rowspan="3" |לי קצ'יאנג
| rowspan="3" |ראובן ריבלין
|
|-
|דו ויי 
|杜伟
|
|
|מת במהלך תפקידו
|-
|צאי ז'ון 
|蔡润
|
|מכהן
|
|}

== ראו גם ==
* יחסי ישראל–סין
* שגרירות ישראל בבייג'ינג

== קישורים חיצוניים ==

* 
* [https://www.embassy.org.il/שגרירות-סין/ שגרירות סין בישראל], באתר מדריך השגרירויות בישראל

==הערות שוליים==

קטגוריה:יחסי ישראל–סין
קטגוריה:תל אביב-יפו: שגרירויות
קטגוריה:רחוב בן-יהודה (תל אביב)
המרוץ לדראג של רופול: VIP

המרוץ לדראג של רופול: VIP היא תוכנית מציאות אמריקאית שעלתה ב-24 באפריל 2020 ב-VH1. זו תוכנית בת של המרוץ לדראג של רו פול בה מפורסמים מתחרים עבור צדקה בהדרכת משתתפות מהמרוץ לדראג.

בעונה הראשונה היו פרקים יחידים שהיו מבוססים על הפורמט של התוכנית הראשית, עם שלושה מפורסמים שהתחרו באתגרי פופולריים של המרוץ לדראג. בעונה השנייה, הפורמט שונה לתחרות שארכה לאורך עונה והתרכזה בליפ סינקים של מפורסמים שהוסתרו תחת אושיות דראג.

== פורמט ==
בשתי העונות של התוכנית השתתפו מפורסמים שהתחרו עבור צדקה והפכו לאמני דראג בהדרכתן של משתתפות המרוץ לדראג של רו פול. הן נקראו "מלכות סופרים".<ref name=":0"></ref>

בעונה הראשונה, בכל פרק שלושה מפורסמים התחרו באתגרים אהובים מהמרוץ לדראג.<ref name=":0" /> בדומה לתוכנית הראשית, בכל פרק היה מיני-אתגר, אתגר מרכזי וליפ סינק כדי לקבוע את המנצחת.<ref></ref><ref name=":0" />

בעונה השנייה התחרות הפכה לתחרות לאורך העונה והפוקוס היה על ליפ סינקים. בעונה התחרו תשע מתחרות שהזדהו רק באושיות דראג. בכל פרק, המתחרות נתנו הופעות ליפ סינק מול השופטים והקהל. שתי המתחרות שהגיעו לתחתית התחרו בליפ סינק כדי לקבוע מי תמשיך לפרק הבא ומי תודח ותחשוף את הזהות שלה. המתחרה שנשארה אחרונה זכתה ב-100,000 דולר לארגון הצדקה שבו בחרה.<ref name=":1"></ref><ref></ref>

השופטים בתוכנית הם רופול, מישל ויסאז', קרסון קרסלי ורוס מת'יוס.

== שידור ==
התוכנית הוכרזה באוקטובר 2019.<ref></ref> העונה הראשונה עלתה ב-24 באפריל 2020 ב-VH1.<ref name=":0" /> באוגוסט 2021, התוכנית חודשה לעונה שנייה.<ref></ref> העונה השנייה עלתה ב-12 באוגוסט 2022.<ref name=":1" />
{| class="wikitable"
|+
!עונה
!תאריך הבכורה
!תאריך הגמר
!הזוכה
!מקום שני
!מספר מתמודדים
!פרס
|-
|1
|24 באפריל 2020
|15 במאי 2020
|בייביקינס לה רו (ג'ורדן קונור) ואנקישה דה האוס (ונסה ויליאמס) בטי בורדו (מאט ויסאמן) מאדאם דאט ביץ' (אלכס ניואל) ריצ'ל מקאדמסאפל (דסטין מיליגן) קווין אלזה בת'(היילי קיוקו)
|מיס מימי טיפוט (ג'רמיין פלאור) אוליבט ויסיו (ניקו טורטורלה) מרי ג'יי. רוס (לוני לאב) מיס שניטה קוקטייל (תמי רומן) קוראל פיקסאיישן (מדיסון ביר) קוקוטיני (פיבי רובינסון)
|12
|30,000 דולר לצדקה
|-
|2
|12 באוגוסט 2022
|30 בספטמבר 2022
|פופי לאב (אלכסנדר מקלין)
|צ'אקרה 7 (טטיאנה עלי) ת'ירסטי ון טראפ (מארק אינדליקטו)
|9
|100,00 דולר לצדקה
|}

==קישורים חיצוניים==

== הערות שוליים ==

קטגוריה:המרוץ לדראג של רו פול
STS-57

STS-57 הייתה המשימה הרביעית של האנדוור וה-56 בתוכנית מעבורות החלל של נאס"א ששוגרה ב-21 ביוני 1993 ונמשכה קרוב לעשרה ימים. המטרה העיקרית הייתה ביצוע מחקרים בעזרת מערכת ספייסהאב והחזרת לוויין EURECA של סוכנות החלל האירופית.

== צוות ==
* מפקד המשימה: רונלד גרייב 
* טייס: בריאן דאפי
* מומחה למשימה: דייוויד לואו (G. David Low)
* מומחה למשימה: ננסי קרי גרג
* מומחה למשימה: פיטר ויסוף (Peter J. Wisoff)
* מומחה למשימה: ג'אניס ווס

==תיאור המשימה==
מעבורת החלל אנדוור שוגרה מכן שיגור 39B במרכז החלל קנדי ב-21 ביוני 1993. שגיאה בהתקנת מערכת קנדארם לא אישפרה טעינה מצברי לוויין EURECA שהוצב במסלול על ידי צוות של STS-46 בשנת 1992. להכנסת הלוויין לתא המטען של המעבורת היה צורך בפעולות ידניות שבוצעו על ידי דייוויד לואו וננסי קרי גרג במסגרת פעילות חוץ רכבית שנמשכה 5 שעות ו-50 דקות. בהמשך הצוות פעל לפי תוכנית ניסויים עם מערכת Spacehab. בוצעו מחקרים בתחום גידול גבישים, תורת החומרים והתנהגות נוזלים. כמו כן בוצעו ניסויים לחקר חוסר משקל והשפעתו על בני אדם.

בגלל מזג האוויר באזור מרכז החלל קנדי, הנחיתה נדחתה. היא בוצע ב-1 ביולי במסלול נחיתה מס' 22 בבסיס חיל האוויר אדוארדס.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-57/ המשימה באתר נאס"א]
* [http://www.spacefacts.de/mission/english/sts-57.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_056_STS-057_Press_Kit.pdf דיווח לעיתונות]
* [https://nss.org/space-shuttle-flight-56-sts-57-post-flight-presentation-video/ סרטון על המשימה]

STS-057
קטגוריה:1993 בארצות הברית
סנדר סקוטהיים

סנדר סקוטהיים (בנורווגית: Sander Skotheim; נולד ב-31 במאי 2002) הוא אתלט נורווגי, סגן אלוף עולם באולם (גלאזגו 2024) וסגן אלוף אירופה באולם (איסטנבול 2023) בקרב 7 וסגן אלוף אירופה (רומא 2024) בקרב 10.

==ביוגרפיה==
ב-2019 זכה במדליית זהב בקרב עשר בפסטיבל האולימפי האירופי לנוער שנערך בבאקו. באותה שנה זכה באליפות נורווגיה בקפיצה לגובה בתוצאה של 2.08 מטר. 

באליפות אירופה באתלטיקה עד גיל 20 שהתקיימה בטאלין ב-2021 זכה במדליית כסף בקרב עשר. ב-2022 זכה באליפות נורווגיה בריצת 110 מטר משוכות (14.52 שניות), בקפיצה לגובה (2.08 מטר) ובקרב עשר (8,126 נקודות). באליפות אירופה באותה שנה סיים שביעי בתוצאה של 8211, ובאליפות העולם סיים במקום ה-15 בתוצאה של 8,062 נקודות.
 
באליפות אירופה באתלטיקה באולם 2023 זכה במדליית כסף בקרב שבע בשיא נורווגיה של 6,318 נקודות, לאחר קווין מאייר שסיים עם 6,348 נקודות.

באליפות העולם באתלטיקה באולם 2024 זכה במדליית כסף בקרב שבע בשיא נורווגיה של 6,407 נקודות, לאחר סימון איהאמר שסיים עם 6,418 נקודות.
==שיאים אישיים==
אצטדיון:
*קרב עשר: 8,635 נקודות (2024), שיא נורווגיה
*ריצת 100 מטר: 10.76 שניות (2023)
*קפיצה לרוחק: 8.03 מטר (2024)
*הדיפת כדור ברזל: 13.84 מטר (2022)
*קפיצה לגובה: 2.18 מטר (2023)
*ריצת 400 מטר: 47.02 שניות (2024)
*ריצת 110 מטר משוכות: 13.97 שניות (2023)
*זריקת דיסקוס: 46.92 מטר (2024)
*קפיצה במוט: 5.35 מטר (2023)
*הטלת כידון: 62.11 מטר (2023)
*ריצת 1500 מטר: 4:16.60 דקות (2023)
אולם:
* קרב שבע: 6,407 נקודות (2024)
* ריצת 60 מטר: 6.99 שניות (2023)
* קפיצה לרוחק: 7.83 מטר (2024)
* הדיפת כדור ברזל: 14.58 מטר (2024)
* קפיצה לגובה: 2.20 מטר (2023)
* ריצת 60 מטר משוכות: 7.93 שניות (2024)
* קפיצה במוט: 5.00 מטר (2023)
* ריצת 1000 מטר: 2:33.23 דקות (2024)

==קישורים חיצוניים==

קטגוריה:אתלטים נורווגים
קטגוריה:מתחרים בקרב עשר
קטגוריה:מתחרים בקרב עשר באולימפיאדת פריז (2024)
קטגוריה:נורווגים שנולדו ב-2002
סימני מתיחה

סימני מתיחה (נקרא גם סטריאה מהמילה הלועזית Striae) הם צלקות על העור הנגרמות על ידי קרעים בשכבת העור העמוקה דרמיס. הסימנים הם תוצאה של גדילה מהירה של הגוף כמו במהלך גיל ההתבגרות או ההיריון. הסימנים מופיעים בדרך כלל על הבטן, הירכיים, השדיים, הגב התחתון והישבן. 

== סימנים וסימפטומים ==
סימני מתיחה מתחילים כנגעים אדמדמים או סגולים, במקומות בגוף בהם קיימות כמויות גדולות יותר של שומן. עם הזמן, הסימנים נוטים להתנוון ולאבד פיגמנטציה. האזורים הפגועים נראים לבנבנים, ורכים למגע.

סימני מתיחה מופיעים בדרמיס, שהיא שכבת הרקמה האמצעית הגמישה המסייעת לעור לשמור על צורתו. לא ייווצרו סימני מתיחה כל עוד יש תמיכה לעור בתוך הדרמיס.

הם יכולים (אך לא תמיד) לגרום לתחושת צריבה וגירוד, כמו גם למצוקה רגשית. הם אינם מהווים סיכון בריאותי כשלעצמם, ואינם פוגעים ביכולתו של הגוף לתפקד כרגיל, אולם לרוב הם נחשבים למטרד קוסמטי.<ref name="Stretch Mark"></ref>

== סיבות ==
סימני מתיחה נגרמים על ידי מתיחה של העור. זה נכון במיוחד כאשר יש עלייה בקורטיזון<ref></ref> שיכולה להגביר את ההסתברות או את חומרת סימני המתיחה על ידי הפחתת גמישות העור. עודף בקורטיזון משפיע על הדרמיס בכך שהוא מונע מהפיברובלסטים ליצור סיבי קולגן ואלסטין הדרושים כדי לשמור על עור גמיש שגדל במהירות. הדבר עלול ליצור חוסר בחומר תומך כאשר העור נמתח, ולהוביל לקריעת עור ואפידרמיס, אשר בתורם עלולים לייצר צלקות בצורה של סימני מתיחה.

דוגמאות למקרים בהם סימני מתיחה שכיחים, כוללות עלייה במשקל (בצורת שומן או שריר), היריון וקפיצות גדילה של מתבגרים, אם כי גם חלק מהתרופות, כמו גם מצבים ומחלות רפואיים אחרים, עשויים להגביר את הסבירות להופעת סימני מתיחה.

== מניעה ==
קולגן ואלסטין הם חלבונים בעור התורמים לחיזוק העור וגמישותו ומסייעים לעור שנמתח לשחזר את מצבו המקורי. הגברת ייצור הקולגן והאלסטין מסייעת במניעת הופעת סימני מתיחה.<ref></ref>

סימני מתיחה יכולים לנבוע גם מחסרים תזונתיים. צריכת מזונות התורמים לבריאות העור, כגון מזונות עשירים באבץ, מזונות עשירים בוויטמין A, C, D ומזונות עשירים בחלבון, יכולים לסייע בדיכוי סימני מתיחה.<ref></ref>

בפועל, לא נמצאו ראיות לכך שמשחות ושמנים שימושיים למניעה או הפחתת סימני מתיחה בהריון.<ref name="CC-Brennan-2012"></ref> וכך גם טיפולים להפחתת הופעת הצלקות לאחר הריון נחשבות יחסית מוגבלות.<ref name="Tunzi-2007"></ref>

== טיפול ==
מאז ימי קדם, נשים בהריון חיפשו תרופות למניעת סימני מתיחה במהלך ההריון. היוונים והרומאים הקדמונים השתמשו בשמן זית, בעוד האתיופים והסומלים השתמשו בלבונה.<ref></ref>

אין טיפולים שנותנים מענה מלא לסימני מתיחה, אם כי ישנן הצעות רבות ושונות כיצד להסיר אותם או להפחית את המראה שלהם.<ref name="L2014"></ref> הטיפולים המוצעים כיום הם טיפולי לייזר, חומצה גליקולית משחות למיניהן ועוד.

== קישורים חיצוניים ==

== הערות שוליים ==

קטגוריה:הפרעות הקשורות להיריון וללידה
קטגוריה:היריון
קטגוריה:צילוק
Dance (Our Own Party)

"Dance (Our Own Party)" (בעברית: "ריקוד (המסיבה שלנו)") הוא סינגל שהוקלט על ידי להקת האינדי פופ המלטזית דה בסקר. הוא יצא לאור ב-3 במרץ 2023, וזכה ב-Malta Eurovision Song Contest 2023, הקדם הלאומי של מלטה לאירוויזיון 2023, שהתקיים בליברפול שב.<ref></ref>

== לפני האירוויזיון ==
ב-21 בנובמבר 2022 נמנתה דה בסקר בין 40 המשתתפים בקדם הארצי של מלטה לאירוויזיון עם השיר "Dance (Our Own Party)". היא צלחה את שלבי רבע וחצי הגמר, ב-11 בפברואר 2023 ביצעה את שירה פעם נוספת על בימת גמר האירוע. זהות המנצח נקבעה באמצעות שילוב בין קולות השופטים והצבעות הקהל מבין שישה-עשר האמנים בגמר. לאחר זכייתו בגמר, יצא לאור מחדש ב-3 במרץ כסינגל דיגיטלי.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. מלטה שובצה למחצית הראשונה של חצי הגמר הראשון, שהתקיים ב-9 במאי 2023,<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלטה שובצה שנייה, אחרי נורווגיה ולפני סרביה.<ref name="order"></ref> ב-9 במאי 2023 ביצעה הלהקה את "Dance (Our Own Party)" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי מלטה באירוויזיון
קטגוריה:שירים באנגלית
קטגוריה:שירים על מסיבות
קטגוריה:שירים על ריקודים
Carpe Diem

"Carpe Diem" (בעברית: "נצלו את היום") הוא שיר של להקת הפופ רוק הסלובנית ג'וקר אאוט, שיצא לאור ב-4 בפברואר 2023. ייצג את סלובניה באירוויזיון 2023, שהתקיים בליברפול שבממלכה המאוחדת, לאחר שנבחרה באופן פנימי על ידי RTV Slovenija, רשות השידור של סלובניה.  

== רקע ==
ההקלטה לשיר התקיימה במהלך חודש דצמבר 2022 באולפן בהמבורג, גרמניה. בינואר 2023 הלהקה צילמה את הקליפ שלה, שצולם בבירת סלובניה, לובליאנה ב-Grand Hotel Union.<ref></ref> ב-4 בפברואר 2022, יצא לאור השיר בערוץ היטיוב של האירוויזיון.

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. סלובניה שובצה למחצית השנייה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה שובצה עשירית, אחרי פולין ולפני גאורגיה.<ref name="order"></ref> ב-11 במאי 2023 ביצעה הלהקה את "Carpe Diem" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. סלובניה הופיעה כמדינה ה-24, לפני קרואטיה ואחרי ישראל.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי סלובניה באירוויזיון
קטגוריה:שירים בסלובנית
קטגוריה:שירים על זמן
Watergun

"Watergun" (בעברית: "רובה מים") הוא סינגל שהוקלט על ידי הזמר השווייצרי רמו פורר. נכתב על ידי אשלי היקלן, ארגיל סינג ומיקולאי טריבולק, ויצא לאור ב-7 במרץ 2023.<ref name=":0"></ref> ייצג את שווייץ באירוויזיון 2023, שהתקיים בליברפול שב.<ref></ref>

== על השיר ==
"Watergun" מתואר כבלדת כוח על חוסר האונים שמרגיש אדם כשהוא מתמודד מול קונפליקטים שונים בחייו. בריאיון על שירו אמר פורר כי הדור שלו נאלץ להמשיך ולחיות עם ההשלכות של ההחלטות הלא נכונות שקיבל. – אמר בריאיון.<ref name=":0" />

הווידאו קליפ הרשמי של השיר פורסם ב-7 במרץ 2023 בערוץ היוטיוב הרשמי של תחרות הזמר של האירוויזיון. באותו היום יצא גם לפלטפורמות הסטרימינג השונות, דוגמת ספוטיפיי ואפל מיוזיק.<ref></ref>

== לפני האירוויזיון ==
ב-25 באוגוסט 2022 פתחה רשות השידור השווייצרית (SRG SSR) את תקופת הגשת המועמדויות לייצוג המדינה באירוויזיון, שנמשכה עד 8 בספטמבר. לא הייתה הגבלה על לאום הנציגים, אולם ניתנה עדיפות לבעלי אזרחות או אשרת תושבות זמנית שווייצרית.<ref></ref> השירים נופו לרשימה קצרה על ידי ועדה מקצועית. לאחר מכן פאנל בן 100 שופטים שווייצרים (50%) ועשרים ושלושה שופטים בין-לאומיים (50%) בחרו את השיר השווייצרי לאירוויזיון.<ref></ref>

רמו פורר הוכרז כנציג השווייצרי הנבחר ב-20 בפברואר 2023.<ref></ref> פורר זכה בעברו בעונה השלישית של The Voice of Switzerland.<ref></ref> שירו נחשף ב-7 במרץ 2023.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. שווייץ שובצה למחצית השנייה של חצי הגמר הראשון, שהתקיים ב-9 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. שווייץ הופיעה שמינית, לפני ישראל ואחרי קרואטיה.<ref name="order"></ref> ב-9 במאי 2023 ביצע פורר את "Watergun" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. שווייץ הופיעה שלישית, לפני פולין ואחרי פורטוגל.

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי שווייץ באירוויזיון
קטגוריה:שירים באנגלית
קטגוריה:שירים על צעצועים
טיליאו

טיליאו פטורסדוטיר (; נולדה ב-2001), ידועה בשמה הפרטי טיליאו, היא זמרת איסלנדית. ייצגה את איסלנד באירוויזיון 2023, שהתקיים בליברפול שב, עם השיר "Power".

== קורות חייה ==
טיליאו התפרסמה בזכות השתתפותה בתחרות הכישרונות Ísland Got Talent ב-2015.<ref></ref> ב-2020 עברה לקופנהגן, והחליפה את לימודיה בפיזיותרפיה בשיעורי שירה ופיתוח קול.<ref></ref>

בינואר 2023 אושר כי טיליאו עתידה להשתתף ב-Söngvakeppnin, הקדם האיסלנדי לאירוויזיון 2023, עם עוד תשעה משתתפים.<ref></ref> ב-18 בפברואר נחשף שירה לאירוע, "Lifandi inni í mér". הוא לא יצא לאור בחצי הגמר, והעפיל לשלב הגמר, שנערך ב-4 במרץ.<ref></ref> בשלב זה שינתה את השיר לגרסה באנגלית בשם "Power", והוכרזה כזוכת האירוע.<ref></ref> "Power" דורג במקום ה-11 במצעד הסינגלים במדינה.<ref></ref> ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

== קישורים חיצוניים ==

== הערות שוליים ==

קטגוריה:זמרות איסלנדיות
קטגוריה:זמרות פופ
קטגוריה:משתתפי אירוויזיון 2023
קטגוריה:נציגי איסלנד באירוויזיון
קטגוריה:איסלנדים שנולדו ב-2001
Mer av dig

"Mer av dig" (בעברית: "עוד ממך") הוא סינגל שהוקלט על ידי הזמר השוודי תיאוז, אשר יצא לאור ב-11 בפברואר 2023. עם השיר התמודד בתחרות המלודיפסטיבלן 2023 והעפיל לגמר שיתקיים ב-11 במרץ 2023.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מלודיפסטיבלן 2023
Som du vill

Som du vill (בעברית: כרצונך) הוא סינגל שהוקלט על ידי הזמר השוודי תיאוז, אשר יצא לאור ב-5 בפברואר 2022. עם השיר התמודד בתחרות המלודיפסטיבלן 2022 והעפיל לגמר שהתקיים ב-12 במרץ 2022.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:סינגלים מ-2022
קטגוריה:שירי 2022
קטגוריה:שירי מלודיפסטיבלן
תיאוז

תיאודור "תאוז" הארלדסון (בשוודית: Theodor "Theoz" Haraldsson; נולד ב-17 ביולי 2005) הוא זמר ושחקן שוודי. בשנת 2016 הוא החל להיות פעיל באפליקציית מיוזיקלי, בה העלה סרטונים תחת השם Theoz.<ref></ref> בשנת 2020 הופיע בתפקיד ראשי בסרט "Rymdresan".<ref></ref> בשנת 2021 השתתף בתוכנית השירה "Lotta på Liseberg" בערוץ TV4.<ref></ref> בשנת 2022 השתתף תיאוז בתחרות המלודיפסטיבלן, עם השיר "Som du vill" וסיים במקום השביעי בגמר. שנה לאחר מכן, חזר להשתתף בתחרות, עם השיר "Mer av dig", והעפיל לגמר התחרות.<ref></ref>

== דיסקוגרפיה ==
=== מיני-אלבומים ===
{| class="wikitable plainrowheaders" style="text-align:center;"
! rowspan="2" scope="col" |שם
! rowspan="2" scope="col" |שנה
! colspan="1" scope="col" |מיקומי שיא
|-
! scope="col" style="width:3em;font-size:85%;" | שוודיה<ref></ref>
|-
! scope="row" |Mer av dig
| 2023
| 34
|}

=== סינגלים ===
{| class="wikitable plainrowheaders" style="text-align:center;"
! rowspan="2" scope="col" |שם
! rowspan="2" scope="col" |שנה
! colspan="1" scope="col" | מיקומי שיא
! rowspan="2" scope="col" | אלבום
|-
! scope="col" style="width:3em;font-size:85%;" | שוודיה<ref></ref>
|-
! scope="row" |""
| 2018
| 53
|לא מתוך אלבום
|-
! scope="row" |"Som du vill"
| rowspan="2" | 2022
| 7<br /><ref></ref>
|Mer av dig
|-
! scope="row" |"Julmusiken"
| 73<br /><ref></ref>
|לא מתוך אלבום
|-
! scope="row" |"Mer av dig"
| 2023
| 7<ref></ref>
|Mer av dig
|}

== קישורים חיצוניים ==

* 

== הערות שוליים ==

קטגוריה:משתתפי מלודיפסטיבלן 2022
קטגוריה:משתתפי מלודיפסטיבלן 2023
קטגוריה:שוודים שנולדו ב-2005
מיי מולר

הולי מיי מולר (באנגלית: Mae Muller; נולדה ב-26 באוגוסט 1997) היא זמרת-יוצרת בריטית יהודיה. מולר ייצגה את המדינה המארחת בריטניה באירוויזיון 2023 שהתקיים בעיר ליברפול עם השיר I Wrote a Song.

== קריירה ==
מולר נולדה למשפחה יהודית בקנטיש טאון שבצפון לונדון להוריה מאט מולר וניקולה ג'קסון. יש לה אח תאום, סאם. סבה הוא יליד גרמניה שהצליח לברוח מגרמניה הנאצית בגיל 12, בטרם פרצה השואה.<ref></ref>

בשנת 2007 כילדה, מולר הופיעה בקליפ גרייס קלי של מיקה.

מולר החלה לכתוב מוזיקה משלה בגיל שמונה. הסינגל הראשון שלו יצא לאור בפברואר 2018.

ב-5 באפריל 2019, הוציאה מולר לאור את אלבום האולפן הראשון שלה, בשם פרק 1. בעקבות סיבוב ההופעות, היא הוציאה סינגל נוסף בשם "Therapist", אותו ביצעה בסיבוב ההופעות בטרם יציאתו. לצד יציאתו של "Therapist", הכריזה מולר גם על סיבוב ההופעות הלאומי הראשון שלה, בו הופיעה בחמש ערים ברחבי הממלכה המאוחדת. בספטמבר 2020, הודיעה מולר שהמיני אלבום השלישי שלה ייצא לאור ב-6 בנובמבר 2020 בשם ו No One Else, Not Even You.

בשנת 2021, מולר הופיעה כסולן אורח ב-"When You're Out", ההמשך של בילן טד ללהיט מספר 1 שלהם "Wellerman". היא הצטרפה לקולקטיב האמנים השוודי Neiked והראפר האמריקאי פולו ג'י בסינגל "Better Days", שיר שהיה כניסה חדשה במקום ה-57 במצעד בילבורד הוט 100 ב-30 באוקטובר, מאוחר יותר הגיע לשיאו במקום ה-23. "Better Days" זכה במצעד 40 שירי המיינסטרים בארצות הברית וגם התברג במצעד הסינגלים הבריטי, והגיע למיקום שיא כשהגיע למקום ה-32.

ב-27 באוקטובר 2022, מולר הוציאה לאור את הסינגל I Just Came To Dance.

ב-3 במרץ 2023, היא הוציאה סינגל בשיתוף פעולה עם סטפלון דון, קייטי בייסר וסיגלה בשם "Feels This Good". זמן קצר לאחר מכן יצא לאור הסינגל "I Wrote A Song", וב-9 במרץ נחשף שעמו תייצג את בריטניה בתחרות אירוויזיון 2023 שיתקיים במדינתה בעיר ליברפול בחודש מאי. בגמר האירוויזיון היא הגיעה למקום ה-25 עם 24 נקודות.

==דיסקוגרפיה==
===אלבומי אולפן===
* 2023: Sorry I'm Late

== קישורים חיצוניים ==

* 

== הערות שוליים ==

קטגוריה:זמרות בריטיות
קטגוריה:זמרים יהודים בריטים
קטגוריה:משתתפי אירוויזיון 2023
קטגוריה:נציגי הממלכה המאוחדת באירוויזיון
קטגוריה:בריטיות שנולדו ב-1997
Power (שיר של טיליאו)

"Power" (בעברית: "כוח") הוא סינגל שהוקלט על ידי הזמרת האיסלנדית טיליאו. הוא יצא לאור ב-4 במרץ 2023,<ref name=":0"></ref> וזכה ב-Söngvakeppnin 2023, הקדם הלאומי של איסלנד לאירוויזיון 2023, שהתקיים בליברפול שב.<ref></ref>

== לפני האירוויזיון ==
ב-29 באוגוסט 2022 פתחה RÚV את תקופת הגשת השירים לתחרות, שהסתיימה ב-4 באוקטובר. לא הייתה מגבלה או דרישה מסוימת לכותבים, ותהליך ההגשה היה פתוח לכולם, כולל לאלו שאינם אזרחי איסלנד. בסיום התקופה נשלחו לרשות 13 שירים.<ref name="details"></ref><ref></ref> ועדה שהוקמה בשיתוף עם איגוד המלחינים ואיגוד המוזיקאים האיסלנדיים בחרה עשרה שירים, שנחשפו ב-28 בינואר 2023.

"Power" התחרה בחצי הגמר הראשון של הקדם האיסלנדי, שהתקיים ב-18 בפברואר 2022, יחד עם עוד ארבעה שירים. בהתאם לחוקי התחרות, בשלב חצי הגמר השיר בוצע בשפה האיסלנדית ורק בגמר שונה לאנגלית. מתוך חמשת השירים בכל חצאי הגמר העפילו שניים בלבד, בהתאם להחלטת הקהל. על פי חוקי התחרות, מפיקי הקדם רשאים להעניק למועמד שאהבו את הזכות לבצע את שירו פעם נוספת בגמר, אף שלא עלה לשלב זה. בזכות כך סלבס העפילה לגמר.<ref></ref> "Power" העפיל לגמר כאחד משני השירים שנבחרו על ידי הקהל.<ref></ref>

הגמר נערך ב-4 במרץ 2023. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב. "Power" ניצח את "OK" של לאנגי סלי אוג סקוגארניר, וזכה בקדם ובזכות לייצג את איסלנד בתחרות הזמר של האירוויזיון.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. איסלנד שובצה למחצית הראשונה של חצי הגמר השני, שהתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד שובצה שביעית, אחרי קפריסין ולפני יוון.<ref name="order"></ref> ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי איסלנד באירוויזיון
קטגוריה:שירים באנגלית
גברי וייגה

גבריאל "גברי" וייגה נובאס (בספרדית: Gabriel "Gabri" Veiga Novas; נולד ב-27 במאי 2002 באו פוריניו שבספרד) הוא כדורגלן ספרדי המשחק בעמדת הקשר ההתקפי בקבוצת אל-אהלי מליגת העל של ערב הסעודית.

== קריירת מועדונים ==
וייגה גדל במחלקות הנוער של סנטה מריניה וסלטה ויגו. בשנת 2019 החל לשחק בקבוצת המילואים של סלטה ויגו. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בניצחון 1–2 על ולנסיה במסגרת המחזור השני בלה ליגה לעונת 2020/2021.

בעונת 2022/2023 וייגה היה מהשחקנים הצעירים הבולטים בליגה הספרדית ורשם 11 שערים.

ב-26 באוגוסט 2023 וייגה חתם בקבוצת אל-אהלי מליגת העל הסעודית תמורת 36 מיליון אירו, על אף התעניינות גדולה בשירותיו מקבוצות מובילות באירופה לאורך כל הקיץ וסף חתימה על חוזה בנאפולי.

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני סלטה ויגו
קטגוריה:ספרדים שנולדו ב-2002
יאניס קונסטנטליאס

יאניס קונסטנטליאס (ביוונית: Γιάννης Κωνσταντέλιας; נולד ב-5 במרץ 2003 בוולוס שביוון) הוא כדורגלן יווני המשחק בעמדת הקשר ההתקפי בקבוצת פאוק סלוניקי מליגת העל היוונית.

== קריירת מועדונים ==
קונסטנטליאס גדל במחלקת הנוער של פאוק סלוניקי. ב-17 בינואר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על OFI כרתים במסגרת המחזור ה-17 בליגת העל היוונית לעונת .

ב-20 בינואר 2022 הושאל קונסטנטליאס למשך חצי עונה לאויפן מליגת העל הבלגית. ב-22 בינואר ערך את הופעת הבכורה שלו במועדון, בתיקו 1-1 נגד קורטרייק במסגרת המחזור ה-23 בליגה. בסך הכל ערך שבע הופעות ליגה במהלך תקופת ההשאלה.

== תארים ==
;פאוק סלוניקי
* הגביע היווני (1): 2020/2021

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פאוק סלוניקי
קטגוריה:כדורגלני נבחרת יוון
קטגוריה:יוונים שנולדו ב-2003
Who the Hell is Edgar?

"" (בעברית: "מי זה לכל הרוחות אדגר?") הוא סינגל שהוקלט על ידי צמד הזמרות האוסטריות טיה וסלינה. הוא יצא לאור ב-8 במרץ 2023,<ref name=":0"></ref> ונבחר לייצג את אוסטריה באירוויזיון 2023, שהתקיים בליברפול שב.<ref name="KZ"></ref><ref></ref>

== לפני האירוויזיון ==
ב-31 בינואר 2023 הודיעה ORF במהלך תוכנית הרדיו Ö3-Wecker כי טיה וסלינה נבחרו לייצג את המדינה באירוויזיון הקרוב עם שיר שכתבו בעצמן במחנה כתיבה ייעודי בצ'כיה.

ב-7 במרץ נחשפה כותרת השיר, "", מעין מחווה לסופר האמריקאי אדגר אלן פו.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטריה שובצה למחצית השנייה של חצי הגמר השני, שהתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטריה שובצה כמדינה ה-12, אחרי סן מרינו ולפני אלבניה.<ref name="order"></ref> ב-11 במאי 2023 ביצע הצמד את "" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטריה הופיעה ראשונה, לפני פורטוגל.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי אוסטריה באירוויזיון
קטגוריה:שירים באנגלית
קטגוריה:שירים סאטיריים
קטגוריה:סינגלים בהוצאת וורנר מיוזיק גרופ
גלעד פלד

גלעד פלד (נולד ב-12 בדצמבר 1974) הוא טייס קרב וקצין צה"ל במילואים בדרגת אלוף-משנה, ששירת כמפקד בסיס רמת דוד.

==ביוגרפיה==
פלד הוא בנו של האלקטרוכימאי חתן פרס ישראל עמנואל פלד.

ב-1993 התגייס לצה"ל, סיים קורס טיס במגמת קרב ושירת כטייס F-15 וכמפקד טייסת הדרכה בבית הספר לטיסה. ב-2006 השתחרר משירות הקבע בדרגת רב-סרן. במלחמת לבנון השנייה השתתף כטייס במילואים. לאחר שחרורו, כיהן במשך כארבע שנים כמנהל "המישלמה ליפו", זרוע הפיתוח של עיריית תל אביב-יפו באזור.

ב-2012 חזר לשירות הקבע בחיל האוויר ושימש כראש מדור במטה החיל. ב-2014 מונה למפקד טייסת 105, עליה פיקד במהלך מבצע צוק איתן. ב-2017 מונה למפקד יחידת השליטה והמבצעים.

במאי 2019 מונה למפקד בסיס רמת דוד ושירת בתפקיד עד יולי 2022. במהלך תפקידו נקלטו בבסיס טייסת 101 וטייסת 105. במאי 2021 השתתף כטייס קרב במבצע "דרום כחול" להפצצת מנהרות ארגון החמאס בצפון רצועת עזה. באוגוסט 2021 סוכם מינויו למפקד להק האוויר בדרגת תת-אלוף, אך הוא החליט לפרוש משירות הקבע בסיום תפקידו כמפקד בסיס רמת דוד.

ב-9 במרץ 2023 הושעה מפעילות מבצעית בחיל האוויר לאחר שלטענת מפקד החיל, תומר בר, הוביל מחאה של טייסי מילואים נגד הרפורמה המשפטית בישראל שבמסגרתה הכריזו טייסים שלא יתייצבו לאימונים. פלד הכחיש שהיה לו חלק ביוזמות אלו. למחרת, בוטלה השעייתו לאחר שמפקד חיל האוויר קיבל את גרסתו של פלד שלא עודד אי-התייצבות למילואים. ב-7 באוקטובר 2023, שעתיים לאחר תחילת המתקפה מעזה על יישובי העוטף, כתב לחבריו הטייסים שהשתתפו במחאה כנגד הרפורמה המשפטית<ref></ref>: <blockquote>באירוע כל כך נרחב שהגיע בהתקפת פתע מהצד השני אין לי דילמה - אני הולך להגן על הבית. מה זה יעשה לחקיקה ולמחאה? לא יודע, בעיני פחות חשוב כרגע ונדע להתמודד בהמשך. 

בהצלחה לכל אחד בבחירה שלו.</blockquote>

ב-2023 מונה למנכ"ל חברת Enlight MENA המרכזת את אזור המזרח התיכון וצפון אפריקה בקבוצת אנלייט אנרגיה מתחדשת.

פלד הוא בוגר המכללה לביטחון לאומי ובעל תואר שני מאוניברסיטת חיפה במדע המדינה ובלימודי ביטחון. הוא נשוי בשנית ואב לארבעה.

== קישורים חיצונים ==

==הערות שוליים==

קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מפקדי בסיס רמת דוד
קטגוריה:טייסי חיל האוויר הישראלי
קטגוריה:עובדי עיריית תל אביב-יפו
קטגוריה:אלופי-משנה בחיל האוויר
קטגוריה:ישראלים שנולדו ב-1974
קטגוריה:מנכ"לים יוצאי שירות קבע בצה"ל
איסמאל דוקורה

איסמאל לנדרי דוקורה (בצרפתית: Ismaël Landry Doukouré; נולד ב-24 ביולי 2003 בליל שבצרפת) הוא כדורגלן צרפתי המשחק בעמדת הבלם בקבוצת שטרסבורג מליגת העל הצרפתית.

== קריירת מועדונים ==
דוקורה גדל במחלקות הנוער של ליל וואלנסיין. ב-17 באוקטובר 2020 ערך את הופעת הבכורה שלו בקבוצה הבוגרת של ואלנסיין, בתיקו 0-0 נגד סושו במסגרת המחזור השביעי בליגת המשנה הצרפתית לעונת . בסך הכל ערך 28 הופעות ליגה במועדון.

ב-29 בינואר 2022 חתם דוקורה על חוזה לארבע שנים וחצי בשטרסבורג מליגת העל הצרפתית. ב-7 במאי ערך את הופעת הבכורה שלו במועדון, בניצחון 1-0 על ברסט במסגרת המחזור ה-37 בליגה לעונת 2021/2022.

== קריירה בינלאומית ==
דוקורה היה חלק מסגל הנבחרת האולימפית של צרפת לטורניר הכדורגל באולימפיאדת טוקיו בשנת 2021.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:צרפתים שנולדו ב-2003
קטגוריה:כדורגלנים צרפתים באולימפיאדת טוקיו (2020)
הכדור הפורח של תל אביב

TLV Balloon
TLV Balloon
הכדור פורח של תל אביב (TLV Balloon) הוא כדור פורח קשור הממוקם במתחם גני יהושע בתל אביב<ref></ref>.

==האטרקציה==
הכדור הקשור רשאי לפעול באזורים מיושבים ופארקים. הוא מוגדר ככלי טיס, רשום וכפוף לנוהלי רשות התעופה. כוח העילוי של הבלון נוצר באמצעות גז הליום ויכול להגיע לגובה של עד 200 מטר, ורצפתו שקופה בחלקה.

הכדור הוא אטרקציה הכוללת טיסה לגובה של כ־120 מטר (400 רגל) ותצפית ממעוף הציפור על הנוף של גוש דן<ref></ref>.

מספר הנוסעים בכל טיסה משתנה בהתאם למהירות הרוח ויכול להגיע לעד 30 נוסעים.

תפעול האטרקציה כולל שלושה אנשי צוות לפחות, ביניהם מנהל אתר ברמת הכשרה בכירה ושני מפעילים או טייסים נוספים, כאשר אחד מהם מטיס את הבלון והאחר בקרקע ומסייע במענה במקרים שאינם בשגרה.

האטרקציה משתפת פעולה עם 360 CINEMAX.

==ראו גם==
* כדור פורח

==קישורים חיצוניים==

* 

==הערות שוליים==

2023 03
קטגוריה:כדורים פורחים
קטגוריה:תל אביב-יפו: תיירות
לב סגול

לב סגול, עץ סגול ולפעמים אמרנת (באנגלית purpleheart, violet wood או amaranth), מדעית "Peltogyne", הוא סוג המכיל 23 מינים מוכרים של בעלי פרחים במשפחת הקטניות. מקורו ביערות גשם טרופיים של מרכז ודרום אמריקה, מגררו, מקסיקו, דרך מרכז אמריקה ועד דרום מזרח ברזיל.<ref name="Sotuyo14"></ref>

הם עצים בינוניים עד גדולים שגדלים על לגבהים של 30-50 מטרים, עם קוטר גזע של עד 1.5 מטר. העלים מתחלפים, מחולקים לזוג סימטרי של עלונים גדולים באורך 5-10 סנטימטרים ורוחב של 2-4 סנטימטרים. הפרחים קטנים, עם חמישה עלי כותרת לבנים, הגדלים בקבוצה על ענפים מסועפים. הפרי הוא תרמיל המכיל זרע בודד. העץ משמש לתעשייה, אבל קשה לעיבוד.

== עץ ==
העצים מוערכים לעבודות נגרות בזכות צורת ומרקם העץ היפה, שכאשר חותכים אותם, הופך במהירות מחום בהיר לצבע סגול עשיר. חשיפה לאור אולטרה סגול (UV) מכהה את העץ לצבע חום עם גוון קל של הסגול המקורי.<ref></ref> ניתן למזער את האפקט הזה עם גימור המכיל מעכב UV. העץ היבש קשה מאוד, נוקשה וצפוף עם משקל סגולי של 0.86 ק"ג למטר מעוקב. לכן קשה לעבוד עם עץ סגול.<ref name="Hall2006"></ref> מאידך הוא מאוד עמיד לנזקים ובליה וכן עמיד למים.

לב סגול מוערך עבור שימוש בעבודות שיבוץ משובחות במיוחד עבור כלי נגינה, לוחות לגיטרה, חיתוך עץ, ארונות, ריצוף ורהיטים.<ref name="WoodSense"></ref> העץ הוא בעל ערך גם ביישומים הדורשים קשיחות ועמידות, כגון סיפון משאיות.<ref></ref>

== גלריה ==
<gallery widths="150px" heights="140px" perrow4"="">
קובץ:Purpleheart wood.jpg|
קובץ:Purpleheart-Lyptus-Cherrywoods.jpg|לוח עם למינציה של עץ סגול (הכהה ביותר)
קובץ:Peltogyne sp. MHNT.BOT.2010.6.48.jpg|Peltogyne sp. MHNT
</gallery>

== קישורים חיצוניים ==

== הערות שוליים ==

קטגוריה:קטניות
ז'אן-פיליפ קראסו

ז'אן-פיליפ קראסו (בצרפתית: Jean-Philippe Krasso; נולד ב-17 ביולי 1997 בשטוטגרט שבגרמניה) הוא כדורגלן איבוארי המשחק בעמדת החלוץ בקבוצת פריז מהליגה הצרפתית השנייה ובנבחרת חוף השנהב.

== קריירת מועדונים ==
קראסו גדל במחלקות הנוער של IFR שאטורו ולוריאן. בשנת 2015 החל לשחק בקבוצת המילואים של לוריאן, ובהמשך שיחק בקבוצות שילטגיים ואפינאל מהליגות הנמוכות בצרפת.

ב-28 במאי 2020 חתם קראסו בסנט אטיין מליגת העל הצרפתית. בהמשך הושאל לקבוצות לה מאן ואז'אקסיו.

ב-20 ביוני 2023 חתם קראסו לארבע שנים בהכוכב האדום בלגרד.

ביולי 2024 חתם בפריז מהליגה הצרפתית השנייה.

== קריירה בינלאומית ==
ב-24 בספטמבר 2022 ערך קראסו את הופעת הבכורה שלו בנבחרת חוף השנהב, בניצחון 2-1 על נבחרת טוגו במשחק ידידות. ב-16 בנובמבר הבקיע את שער הבכורה שלו בנבחרת, בניצחון 4-0 על נבחרת בורונדי במשחק ידידות.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:שטוטגרט: כדורגלנים
קטגוריה:כדורגלני סנט אטיין
קטגוריה:כדורגלני לה מאן
קטגוריה:כדורגלני אז'אקסיו
קטגוריה:כדורגלני הכוכב האדום בלגרד
קטגוריה:כדורגלני פריז
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:ספורטאים איבוארים בצרפת
קטגוריה:ספורטאים זרים בסרביה
קטגוריה:איבוארים שנולדו ב-1997
להיט של שיר אחד

להיט של שיר אחד הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז". כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל הפיקו ג'ורדי ו-Triangle.

==רקע וכתיבה==
בראיון לכאן ב, סיפר סטטיק על השיר כי הוא "נולד בצורה מאוד מעניינת" ופירט: "הקלטתי אותו תוך כדי הליכה כשהייתי מתוסכל שאני לא מצליח להביא את אותו 'סטטיק 2.0' שאני מייחל לו. ותוך כדי הליכה אני מקליט לעצמי את הפזמון, משמיע את זה למנהל שלי כשאני חוזר לווילה - והשיר הזה בעצם התחיל את האלבום הזה. ואני חושב שאני מאוד מחובר אליו רגשית מהסיבה הזאת". השיר, לצד מספר שירים נוספים מתוך האלבום, עוסק בשברון הלב שחווה סטטיק בעקבות פרידתו מאשתו לשעבר שרית פולק. השיר כולל קו מוזיקלי המשלב בין פופ לבתים של ראפ.

==מיקומי שיא==

==הערות שוליים==

קטגוריה:שירי 2023
קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על מוזיקה
דורותי קומפטון

דורותי קומפטון (באנגלית: Dorothy Compton) הייתה מדבבת אמריקאית שנולדה בתחילת העשור הראשון של המאה ה-20. תפקידה הראשון היה ב"שלושה חזירים קטנים" (1933) בתור החזיר החלילן. מאותה שנה ואילך היא הופיעה בהמשכונים של "שלושה חזירים קטנים": "הזאב הגדול והרע" (1934), "שלושה זאבים קטנים" (1936) ו"החזיר המעשי" (1939). כמו כן היו לה הופעות קטנות בסרטים "It's Great to Be Alive"(1933) ו-"I Married an Angel" (1942).

היא הייתה חברה בהרכב המוזיקלי והווקאלי "The Rhythmettes", שכלל גם את בוני פו, מיי קווסטל ומרי מודר.<ref></ref> לאחר מכן היא הפכה לחברה בהרכב של המלחין, הכנר הראשי והקלידן טד פיו ריטו.<ref></ref>

== פילמוגרפיה ==

== קישורים חיצוניים ==

== הערות שוליים ==

קטגוריה:מדבבות אמריקאיות
קטגוריה:מדבבים אמריקאים
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
בוני פו

בוני פו (באנגלית: Bonnie Poe; 15 באוקטובר 1912 – 16 באוקטובר 1993) הייתה שחקנית ומדבבת אמריקאית, הידועה בעיקר בזכות דיבוב הדמות המונפשת של אולפני פליישר, בטי בופ, החל מסדרת "פופאי המלח" (1933) והופעות בתריסר סרטי הנפשה.

== קריירה ==
בשנת 1933, הייתה פו המדבבת של בטי בופ, כולל דיבובה בכמה פרקים של ספיישל רדיו של NBC בשם "Betty Boop Fables",<ref></ref> פו הייתה המדבבת הראשונה של הדמות אוליב אויל בסדרה של פופאי. פו גם גילמה את בטי בופ בלייב אקשן בסרט הקצר "Hollywood on Parade No. A-8", כשביצעה מערכון עם בלה לוגוסי אשר גילם את דמותו של הרוזן דרקולה.<ref name="fas"></ref>

פו הייתה חברה בהרכב המוזיקלי הווקאלי "The Rhythmettes", שכלל גם את דורותי קומפטון, מיי קווסטל ומרי מודר.<ref></ref>

ב-16 באוקטובר 1993, יום לאחר יום הולדתה ה-81, נפטרה פו מסיבוכים הקשורים לדלקת ריאות.

== קישורים חיצוניים ==

== הערות שוליים ==

קטגוריה:שיקגו: אישים
קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:מדבבים אמריקאים
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993
נחל זלזל

נחל זלזל הוא נחל אכזב בהר הנגב. אורכו כ־5.5 קילומטרים.

== תוואי הנחל ==
מוצא הנחל ממוקם בגובה של כ־515 מטרים מעל פני הים, בקרבת הר בוקר, כשישה קילומטרים מצפון־מערב לקיבוץ שדה בוקר. משם זורם הנחל בכיוון צפון־מערב, ולאחר מכן בכיוון דרום־מערב. הוא נשפך לנחל הבשור בגובה של כ־385 מטרים מעל פני הים, במרחק של כארבעה קילומטרים מדרום־מזרח ליישוב הקהילתי אשלים.

זלזל
סם גרינווד

סם גרינווד (באנגלית: Sam Greenwood; נולד ב-11 באוקטובר 1988) הוא שחקן פוקר אמריקאי אשר זכה בצמיד אליפות העולם בפוקר ובשני גביעי סבב טריטון.

==ביוגרפיה==
גרינווד החל את קריירת הפוקר שלו כשחקן טורנירים אונליין. הפעם הראשונה בה הגיע לכסף בטורניר פוקר היה כשסיים במקום השמיני בטורניר המרכזי בסבב הפוקר העולמי באונטריו, קנדה, וזכה בכ-77.5 אלף דולר. הטורניר הראשון אותו ניצח היה ב-2015, כאשר זכה בצמיד אליפות העולם בפוקר הראשון שלו, ובפרס של כ-319 אלף דולר.

בספטמבר 2022 ניצח בטורניר Short Deck עם עלות כניסה של 50 אלף דולר בסבב טריטון, וזכה בכ-341 אלף דולר. בפברואר 2023 עשה את זכייתו הגדולה ביותר, כאשר ניצח בטורניר Super High Roller במסגרת אליפות פוקרסטארס בקריביים ובפרס של כ-3.3 מיליון דולר.

נכון למרץ 2023, גרינווד זכה בסך של כ-30.5 מיליון דולר מטורנירי פוקר והוא אחד מבין שחקני הפוקר הקנדים בעלי מירב ההכנסות מטורנירים.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2015
| dir="ltr" | $1,000 No Limit Hold'em
| $318,977
|}

== חיים אישיים ==
אחיו התאום לוקאס, ואחיהם הגדול מקס, שחקני פוקר אף הם.

==קישורים חיצוניים==

== הערות שוליים ==

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר
קטגוריה:קנדים שנולדו ב-1988
איוואן גורוכוב

איוואן גורוכוב (ברוסית: Ива́н Горо́хов; 23 בינואר 1863 - 6 באוקטובר 1934) היה צייר ז'אנר ונוף רוסי; קשור ל"נודדים".

== ביוגרפיה ==
הוא נולד למשפחתו של צמית ששוחרר. בגיל צעיר החל לצייר סצנות מהטבע אבל עבד בחווה ולא הורשה לעסוק בציור. השמועה על כישרונו התפשטה ומשכה את תשומת לבו של בעל קרקעות מקומי, ולדימיר פון מאק. הוא הראה כמה מהרישומים של איוואן לאחד מאורחיו, ניקולאי רובינשטיין, שהצטרף לפון מאק כדי לתמוך כספית באיוואן שיוכל ללמוד בבית הספר לציור, פיסול ואדריכלות במוסקבה.

הוא החל ללמוד שם בשנת 1874 והפך לסטודנט מן המניין בשנת 1880. מדריכיו כללו את אילריון פריאנישניקוב ולדימיר מאקובסקי.<ref></ref> בשנת 1886 סיים את לימודיו בתואר "אמן" וזכה במדליית כסף על יצירתו "מתאושש". הוא שקל להמשיך באקדמיה האימפריאלית לאמנויות אך, בעצת קונסטנטין מקובסקי, בחר להתחיל את הקריירה שלו מיד.

למרות תמיכתם של אנשים חשובים, הוא לא הצליח להשיג די עבודה כדי להרשות לעצמו חיים במוסקבה וחזר לכפר הולדתו, אך התקשה באותה מידה להתבסס שם. הוא היה צריך לנסוע למוסקבה כדי לרכוש ציוד לציור או להציג את יצירותיו, ולעיתים קרובות נסיעה זו הייתה יקרה מדי. מצבו הוטב במקצת כאשר הוא נקשר ל"הנודדים" ב-1893 וקיבל ביקורות חיוביות בתערוכה ה-21 שלהם. חלק מיצירותיו נרכשו על ידי בני המשפחה הקיסרית.

בעקבות שריפה ב-1897, עבר למוז'ייסק, עיר מרכזית של שוק ומסחר. מ-1905 עד 1930, הוא היה שם מורה לציור. לאחר מהפכת אוקטובר פנה לצייר יצירות של ריאליזם סוציאליסטי, כולל דיוקנאות של לנין וסצנות ממלחמת האזרחים. רק קומץ מהעבודות המאוחרות הללו שרדו, עקב ההרס הכללי שחווה אזור מוז'ייסק במהלך הפלישה הגרמנית במלחמת העולם. רוב ציוריו נמצאים באוספים פרטיים.

== מורשת אמנותית ==
במהלך חייו יצר גורוכוב כ-600 יצירות - ציורים, רישומים, סקיצות. ציוריו נקנו על ידי אספנים מפורסמים רבים מהמחצית השנייה של המאה ה-19 - תחילת המאה ה-20, כולל בני המשפחה הקיסרית הרוסית: הקיסרית אלכסנדרה פדורובנה והדוכס הגדול קונסטנטין רומנוב. רוב יצירותיו הציוריות נמצאות כיום באוספים של אספנים רוסיים פרטיים, וכן אספנים ממדינות חבר העמים, הולנד, שוודיה, מצרים, ארצות הברית ואחרות. <ref></ref> כמו כן, ציוריו מוצגים בגלריה טרטיאקוב ובמוזיאון הרוסי של סנט פטרסבורג.

== גלריה ==
<gallery mode="packed" heights="200">
 File:I L Gorohov Yablochnyj bazar 1913.jpg
File:I L Gorohov Kupite yagody 1890.jpg
File:Горохов И.Л. - Девочка с котятами - 1895.jpg
File:Горохов Сбивание масла.jpg
File:Горохов Ярмарка-в-Можайске 1916.jpg
File:Gorohov I LSorvantsy 1912.jpg
File:I L Gorohov Ledovozy 1912.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1863
קטגוריה:נפטרים ב-1934